Kambja vallavalitsus koostöös Tartu koduta loomade varjupaigaga korraldab koerte kiibistamise sooduskampaania. Kampaania eesmärgiks on tõsta loomaomanike teadlikkust lemmikloomade mikrokiibiga märgistamise ja lemmikloomaregistrisse kandmise kohta.
Koerte kiibistamine ja registreerimine on Kambja vallas kohustuslik.
Kiibistamine ja lemmikloomade registrisse kandmine maksab loomaomanikule 10 eurot. Kiibi eest tasub Kambja vallavalitsus.
Mikrokiibiga märgistamine ja lemmikloomaregistrisse kandmine seob looma ja omaniku ning võimaldab kadumaläinud ja leitud looma peremeest tuvastada ning loomal koju jõuda.
Kampaaniaperiood annab võimaluse neile omanikele, kellel on kodus mikrokiibiga märgistatud loom, kes millegipärast ei ole veel registrisse kantud.
Loomaomanikul peab olema kaasas koera vaktsineerimistunnistus-pass, kuhu kiibinumbrid kantakse, oma pildiga dokument, kust on näha isikukood ja 10 eurot. Võimalusel panna koerale suukorv.
Kiipimise asukohad ja ajad:
Laupäev 21. september:
- Uhti küla, Reola kultuurimaja juures 10.00-12.00
- Lalli küla, Rebase kaupluse juures 12.30-14.30
- Kambja kultuurikeskuse ja kooli parklas 15.00-17.00
Täiendav teave:
Taivo Prants Keskkonnaspetsialist tel 59193320 email@example.com
Tartu Koduta Loomade varjupaik tel 53339272 firstname.lastname@example.org